9. ΒΑΣΙΛΙΚΟΝ ΔΙΑΤΑΓΜΑ της 11 Δεκ. 1954/14 Ιαν. 1955 Περί ηλικίας διοριζομένων εις θέσεις στατιστικολόγων της Ε.Σ.Υ .Ε. Έχοντες υπ' όψιν: α)τας διατάξεις του άρθρ. 16 παρ. 1 του Νόμ. 1811/1951 "περί Κώδικος καταστάσεως των δημοσίων διοικητικών υπαλλήλων" β)την υπ' αριθ. 486/22.10.54 σύμφωνον γνώμην του Ανωτάτου Συμβουλίου Δημοσίων Υπηρεσιών και γ)την υπ' αριθ. 577/1954 γνωμοδότησιν του Συμβουλίου της Επικρατείας, προτάσει του Ημετέρου επί του Συντονισμού Υπουργού απεφασίσαμεν και διατάσσομεν: Άρθρον μόνον.-Κατ' εξαίρεσιν του εν άρθρ. 16 παρ. 1 του Νόμ. 1811/51 "περί κώδικος καταστάσεως των δημοσίων διοικητικών υπαλλήλων" οριζομένου ανωτάτου ορίου ηλικίας των 35 ετών δια τον διορισμόν υπαλλήλων, δύνανται δια τας περιπτώσεις διορισμών κατόπιν διαγωνισμού ή επιτυχών εξετάσεων κατά τας παρ. 1 και 3 του άρθρ. 30 του Ν.Δ. 2516/53 και επί μίαν τριετίαν από της ισχύος τούτου, να διορίζωνται εις θέσεις του κλάδου στατιστικολόγων Α' Κατηγορίας του άρθρ. 19 του αυτού Ν.Δ/τος επί βαθμώ μεν 7ω και πρόσωπα μη υπερβαίνοντα το 40όν έτος της ηλικίας των, επί βαθμώ δε 6ω και πρόσωπα μη υπερβαίνοντα το 45ον έτος. Εις τον Ημέτερον επί του Συντονισμού Υπουργόν ανατίθεμεν την δημοσίευσιν και εκτέλεσιν του παρόντος. 13.Ν.α.5-9 Στατιστική Υπηρεσία 